jkorsvik/nowiki_second_scrape_merged huggingface dataset:
Tater

Tater eller de reisende er i dag personer som hører til en (omreisende) folkegruppe med norsk romani som nedarvet språk. Knytningen mot romani er beskrevet i artikkel Skandinaviske romanifolk. Begrepet tater er omstridt og regnes i hele Skandinavia, men særlig i Sverige (i den svenske formen tattare) siden slutten av 1900-tallet som et rasistisk uttrykk. 


== Bruken av ordene «tater» og «reisende» ==
Tidligere var betegnelsen «tater»

personer i visse grupper som levde i utkanten av samfunnet og livnærte seg av håndverk, småhandel og til dels tigging.
brukt nokså vidt om folk som kom østfra eller om folk fra Asia i sin alminnelighet.For å skille de reisende fra den øvrige norske befolkningen, viste Arnvid Lillehammer særlig til forestillingen om et felles opphav, giftermålsmønsteret med mye inngifte, nomadisk livsstil med stadig reising, særpregede yrker som hesteskjæring, kobber- og messingarbeid, vevskei- og kammakeri, og et eget språk.En lov fra 1584 slo fast at tatere ikke fikk ta opphold i Norge, men at lensherrene hadde plikt til å jage dem. Ble de pågrepet, skulle de idømmes ett års straffarbeid og deretter jages av landet. Bønder som fikk i oppgave å jage omstreifere, ble kalt «stodderkonger» og er kjent fra Østlandet.«Reisende» brukes som gruppebetegnelse av hele gruppa, mens gruppenavnet «tater» er omstridt. Det dreier seg nok opprinnelig om et eksonym (et gruppenavn brukt av storsamfunnet), men kilder så langt tilbake som til 1600-tallet, viser at «tater» også ble brukt som egenbetegnelse. I dag oppfatter mange «romani» som nedsettende og stigmatiserende. Andre endonymer (egenbetegnelser) er «tavring», «vandring» («vandriar»), «romano» eller «rommano». Fra storsamfunnets side har svært nedsettende termer som blant annet «fant» og «splint» ofte blitt brukt. Særlig fra slutten av 1800-tallet til 1980-årene ble begrepet «omstreifer» brukt fra myndighetenes side, som også er sett på som svært nedsettende.


== Teorier om opphavet ==
Det er mange teorier om opphavet til taterne i Norge, som
de er utskilt fra det fastboende samfunnet, folk som av sosiale, økonomiske eller andre årsaker tok landeveien fatt.
de er etterkommere av soldatfamilier fra Tyskland, Russland, Skandinavia eller andre områder, som etter krigene på 1500- og 1600-tallet ikke ble fastboende, men reiste rundt som håndverkere.
de er etterkommere av reisende stammer fra India. De er den nordligste av gruppene i Europa som vi med et fellesord kaller sigøynere, hvorav «rom» (eller «romá») utgjør en av flere grupper.Arnvid Lillehammer mente at de reisende i Norge kan føres tilbake til en eller flere grupper av rom, som kom hit på 1500-tallet. Det er flere eksempler på at de fikk tilsig fra fastboende og fra soldater opp gjennom  generasjonene. De har derfor slektsrøtter til ulike grupper.


== Referanser ==


== Eksterne lenker ==
(no) Tater i Store norske leksikon
Sven-Åke Lundbäck

Sven-Åke Lundbäck (født 26. januar 1948) er en svensk tidligere langrennsløper.
Sven-Åke Lundbäck er en av få løpere som har vunnet individuelt OL-gull (Sapporo 1972, 15 km), VM-gull (Lahtis 1978, 50 km) og Vasaloppet (1981).
Under VM 1978 i Lahtis tok han i tillegg gull for Sverige på 4 x 10 km stafett.


== Referanser ==


== Eksterne lenker ==
(de) Sven-Åke Lundbäck – Munzinger Sportsarchiv 
(en) Sven-Åke Lundbäck – Olympedia 
(en) Sven-Åke Lundbäck – Sports-Reference (OL-resultater – arkivert) 
(sv) Sven-Åke Lundbäck – Sveriges olympiske komité 
(en) Sven-Åke Lundbäck – FIS (langrenn)
Tony Parsons

Tony Parsons (født 6. november 1953 i Romford) var en av de første gitaristene i det britiske heavy metal-bandet Iron Maiden. Han var imidlertid medlem av bandet i bare 10 uker i slutten av 1978, da han ikke likte seg på scenen, og heller ikke var noen spesielt god musiker. Han ble erstattet av Dennis Stratton.


== Referanser ==


== Eksterne lenker ==
(en) Tony Parsons på Internet Movie Database 
(en) Tony Parsons hos The Movie Database
Yin og yang

Yin (陰 (japansk) eller 阴 (kinesisk)) og yang (陽 eller 阳) er sentrale begreper innen kinesisk filosofi, særlig taoisme. På japansk kalles begrepet in-yo, og på koreansk um-yang. På vietnamesisk âm-dương. Begrepene ble antagelig først introdusert i den kinesiske spådoms- og filosofi-teksten Yijing, som har røtter tilbake til omkring 800 f.Kr., og som var ferdig redigert ca. år 1.
Yin er her det jordiske, yang det himmelske prinsipp. De symboliserer to motsatte, komplementære prinsipper som kald – varm, mørk – lys, passiv – aktiv og så videre. Overgangen mellom yin og yang er ikke skarp, men flytende. For eksempel kan man i filosofien beskrive sommer som full yang, høst som overgang fra yang til yin, vinter som full yin og vår som overgang fra yin til yang.
Yang og yin sees på som krefter som skal utfylle hverandre. Ubalanse mellom kreftene kan oppstå.
Yin karakteriseres ofte som en kinesisk drage, og yang som en tiger.
Den ytre sirkel betyr «alt» mens det sorte og hvite innenfor sirkelen representerer samspillet mellom to krefter kalt «yin» (sort) og «yang» (hvit). De kan ikke eksistere uten hverandre. De er ikke helt sort og hvite, akkurat som at ting i livet ikke er helt sort eller hvitt.
Yin og Yang kan også assosieres med henholdsvis feminine og maskuline egenskaper.


== Taijitegnet ==

Taijitegnet, på kinesisk Taiji Tu 太極圖, kalles av mange i Vesten ofte feilaktig for Yin Yang-tegnet. Det er uten tvil det mest kjente symbolet fra kinesisk filosofi. Yin og yang er en integrert del av begrepet Taiji (på norsk ofte kalt Tai Chi)
Diagrammet er av ukjent opprinnelse, det finnes ikke en opprinnelig autentisk forklaring på det. Selv om taiji-tegnet er så kjent er det vanskelig å finne en historisk klar og logisk forklaring på hva det presis dekker. I de fleste forklaringer blir taiji forvekslet med yin og yang, som faktisk kun er en del av forklaringen om taiji. 
Det er en generell enighet om at de to «fiskene» beskriver yin og yangs syklus, og at taiji symboliserer yin og yangs 陰陽 veksling, de uendelige forandringer og transformasjoner. Det er likevel ikke mulig å finne en opprinnelig forklaring på hva de to «øynene» står for.
En av de tidligste betydningene av yin og yang var henholdsvis skyggesiden (yin) og solsiden (yang) av et fjell, hvor bergkammen var taiji. Yin-yang 陰陽 fikk sin nåværende filosofiske betydning senest omkring 300 f.Kr. hvor det forekommer i flere tekster, blant andre Zhuang Zi.


== Se også ==
Dualisme
Kinesisk filosofi
Taoisme
De fem elementene
I Ching
Tai Chi


== Eksterne lenker ==
(en) Taijitu – kategori av bilder, video eller lyd på Commons 
(en) Yin Yang – galleri av bilder, video eller lyd på Commons
Salta (provins)

Salta er en provins nordvest i Argentina. Naboprovinser er Jujuy, Formosa, Chaco, Santiago del Estero, Tucumán og Catamarca. I tillegg grenser provinsen til Bolivia, Paraguay og Chile.
Salta har en befolkning på 1 079 051 (2001) og dekker et areal på 155 488 km². Provinshovedstaden heter Salta.

		
		
		
		
		
		
		
		
		


== Eksterne lenker ==
Offisielt nettsted 
(en) Salta Province – kategori av bilder, video eller lyd på Commons 
(en) Salta – galleri av bilder, video eller lyd på Commons
Yuanling

Yuanling (kinesisk: 沅陵县; pinyin: Yuánlíng Xiàn) er et fylke vest i provinsen Hunan i Folkerepublikken Kina. Det ligger i byprefekturet Huaihua.
I 1999 var folketallet på 636 095 innbyggere.Fylket ligger der elven You munner ut i Yuan Shui.


== Kulturminner ==
Longxingklosteret (Longxingsi, 龙兴寺) ble i 1996 oppført på Folkerepublikken Kinas liste over kulturminner.


== Samferdsel ==
Kinas riksvei 319 fører gjennom fylket. Riksveien begynner i Xiamen i Fujian, løper nordvestover gjennom provinsene Jiangxi, Hunan, og Chongqing, til den ender opp i Chengdu, hovedstaden i provinsen Sichuan.


== Referanser ==


== Eksterne lenker ==
Offisielt nettsted 
(en) Yuanling County – kategori av bilder, video eller lyd på Commons 
Longxing si
Natal (andre betydninger)

Natal kan ha ulike betydninger

Natal, en by i delstaten Rio Grande do Norte i Brasil
Natal (Sør-Afrika), en oversikt over bruken av navnet Natal i Sør-AfrikaNatal (koloni), en tidligere britisk koloni i Sør-Afrika
KwaZulu-Natal, en provins i dagens Sør-Afrika
Allegany County (New York)

Allegany County er et fylke i den amerikanske delstaten New York. Det har 49 927 innbyggere (2000). Fylkets administrative senter er Belmont.
Fylket grenser til Cattaraugus County i vest, Wyoming County og Livingston County i nord og Steuben fylke i øst. Fylket grenser til delstaten Pennsylvania i syd.


== Eksterne lenker ==
(en) Offisielt nettsted 
(en) Allegany County, New York – kategori av bilder, video eller lyd på Commons
Broome County

Broome County er et fylke i den amerikanske delstaten New York. Det har 200 536 innbyggere (2000). Fylkets administrative senter er Binghamton. 


== Eksterne lenker ==
(en) Offisielt nettsted 
(en) Broome County, New York – kategori av bilder, video eller lyd på Commons
Rensselaer County

Rensselaer County er et fylke i den amerikanske delstaten New York. Det har 152 538 innbyggere (2000). Fylkets administrative senter er Troy.
Rensselaer fylke er oppkalt etter den nederlandske familien Killiaen Van Rensselaer, som var den opprinnelige eieren av landområdet. Fylket grenser til Albany County  i vest, Saratoga County i nordvest, Washington County i nord og Columbia County i syd. I vest grenser fylket til delstatene Vermont og Massachusetts.


== Referanser ==


== Eksterne lenker ==
(en) Offisielt nettsted 
(en) Rensselaer County, New York – kategori av bilder, video eller lyd på Commons
Niagara County

Niagara County er et fylke (county) i den amerikanske delstaten New York. Det har 219 846 innbyggere. Fylkets administrative senter er Lockport.
Elven Niagara renner igjennom fylket, og Niagarafallene ligger ved grensen til Canada i vest. I nord ligger Ontariosjøen, mens fylket grenser til Erie County i syd og til Orleans County i øst.


== Eksterne lenker ==
(en) Offisielt nettsted 
(en) Niagara County, New York – kategori av bilder, video eller lyd på Commons
Sinyang

Sinyang kan være henvise til:

Xinyang, by i Kina.
Sinyang, fylke i Sør-Pyongan, Nord-Korea.
Live After Death

Live After Death er det britiske heavy metal-bandet Iron Maidens andre konsertalbum, som ble utgitt 14. oktober 1985. Albumet ble spilt inn på Long Beach Arena i Los Angeles (1985-versjonen) og på Hammersmith Odeon i London (1998-versjonen), og mesteparten av sangene stammer fra deres siste utgivelse, Powerslave.
Coveret ble – som vanlig på den tiden – tegnet av Derek Riggs og forestiller bandets maskot, Eddie, som står opp av en grav. På gravsteinen er det skrevet «That is not dead which can eternal lie, yet with strange aeons even death may die», som er en setning hentet fra boken The Nameless City av forfatteren H.P. Lovecraft.


== Sporliste ==
Long Beach Arena, 17. mars 1985:

«Churchill's Speech» (Intro) – (0:49)
«Aces High» (Harris) – 4:39
«2 Minutes to Midnight» (Dickinson, Smith) – 6:03
«The Trooper» (Harris) – 4:31
«Revelations» (Dickinson) – 6:11
«Flight of Icarus» (Dickinson, Smith) – 3:28
«Rime of the Anicent Mariner» (Harris) – 13:18
«Powerslave» (Dickinson) – 7:13
«The Number of the Beast» (Harris) – 4:53
«Hallowed Be Thy Name» (Harris) – 7:21
«Iron Maiden» (Harris) – 4:20
«Run to the Hills» (Harris) – 3:54
«Running Free» (Di'Anno, Harris) – 8:43Hammersmith Odeon, 8-10. oktober 1984:

«Wrathchild» (Harris) – 3:06
«22 Acacia Avenue» (Harris, Smith) – 6:19
«Children of the Damned» (Harris) – 4:37
«Die With Your Boots On» (Dickinson, Harris, Smith) – 5:13
«Phantom of the Opera» (Harris) – 7:22


== Personell ==
Bruce Dickinson: vokal
Steve Harris: bass
Dave Murray: gitar
Adrian Smith: gitar
Nicko McBrain: trommer


== Eksterne lenker ==
(en) Live After Death på Discogs 
(en) Live After Death på MusicBrainz 
(en) Live After Death på Spotify 
(en) Live After Death på AllMusic
Det Vestindiske kompani

Det vestindiske kompani var navnet på flere historiske europeiske selskaper stiftet med monopol på handel i vesten for sine respektive land.

Det nederlandske vestindiske kompani
Det franske vestindiske kompani
Det svenske vestindiske kompani
Det danske vestindiske kompani, se Vestindisk-guineisk Kompagni
Heismontørenes Fagforening

Heismontørenes Fagforening (HMF) er en landsomfattende fagforening for heismontører, og er tilsluttet EL & IT-Forbundet i LO. 
Fagforeningen regner sin stiftelse fra 5. desember 1930, da det ble valgt et fellesstyre for heismontørenes klubber i firmaene Wisbech A/S og Fortuna mek. Verksted. Foreningen tok på et fellesmøte 8. januar 1931 navnet Norsk Heisemontørers Forening. Heismontørenes Fagforening har 800–900 medlemmer pr. 2017 og leder er Markus Hansen.


== Formenn / ledere ==
Ø. Wabø (1930 - 1931)
Oscar Hille (1931 - 1932)
Sigurd Holm (1932 - 1933)
Karl Fredrikson (1933 - 1934)
Sigurd Holm (1934 - 1936)
Emil Petterson (1936 - 1937)
A. Norlander (1937 - 1938)
Øivind Christensen (1938 - 1939)
Th. Nystrøm (1939)
Harry Hansen (1940 - 1958)
Ole Skog (1958 - 1960)
Reidar Braathen (1960 - 1967)
Ole Skog (1967 - 1971)
Bjørn Skog (1971 - 1972)
Rolf Galgerud (1972 - 1974)
Bjørn F. Pedersen (1974 - 1976)
Kåre Sanden (midlert. 1976)
Terje Skog (1976 - 1983)
Fritjof Johansson (1983 - 1984)
Øyvind Larsen (1984 - 1986)
Terje Skog (1986 - 1989)
John Walderhaug (1989 - 1992)
Per Arne Salo (1992 - 1996)
Terje Skog (1996 - 2000)
Robert Ellingsen (2000 -2002)
Rune Larsen (2002 - 2010)
Per Arne Salo (2010 - 2014)
Markus Hansen (2014 - )Tittelen ble endret fra «formann» til «leder» i 1989.


== Referanser ==


== Eksterne lenker ==
Heismontørenes Fagforening
EL og IT Forbundet

EL og IT Forbundet er et norsk landsdekkende fagforbund som organiserer ansatte i telekommunikasjonsbransjen, energiforsyningen, elektrobransjen og IT-bransjen. Forbundet er medlem av LO, og har over 40 000 medlemmer.Organisasjonen ble stiftet 1. januar 1999 som en sammenslåing av de tidligere LO-forbundene Tele- og Dataforbundet (TD) og Norsk Elektriker og Kraftstasjonsforbund (NEKF). Forbundsleder er Jan Olav Andersen (siden 2015).EL og IT Forbundet er ikke tilknyttet noe politisk parti, men inntar politiske standpunkter det mener er til fordel for medlemmene og tjener generelle samfunnsmessige interesser.


== Medlemsforeninger og klubber ==
Heismontørenes Fagforening
Elektromontørenes Forening Oslo og Akershus
Elektroarbeidernes Fagforening, Hordaland Sogn og Fjordane


== Forbundsledere ==
Anders Kristoffersen (1999–2001)
Hans O. Felix (2001–2015)
Jan Olav Andersen (2015–)


== Referanser ==


== Eksterne lenker ==
(no) Offisielt nettsted 
EL & IT Forbundet i Store norske leksikon
San Luis (provins)

San Luis er en provins midt i Argentina. Den grenser til provinsene La Rioja, Córdoba, La Pampa, Mendoza og San Juan. Provinsen har en befolkning på 368 000 (2001) og dekker et areal på 76 748 km². Hovedstaden heter San Luis.


== Eksterne lenker ==
Offisielt nettsted 
(en) San Luis Province – kategori av bilder, video eller lyd på Commons
Santiago del Estero (provins)

Santiago del Estero er en provins nord i Argentina. Naboprovinser er Salta, Chaco, Santa Fe, Córdoba, Catamarca og Tucumán. Provinsen har en befolkning på 804 457 (2001) og dekker et areal på 136 351 km^2. Hovedstaden heter Santiago del Estero.


== Geografi ==
Fjellene Sierras de Guasayan ligger i vest og Sierras de Ambargasta y Sumampa ligger i sør. De to store elvene Dulce og Salado renner nord-sør gjennom provinsen.


== Eksterne lenker ==
Offisielt nettsted 
(en) Santiago del Estero Province – kategori av bilder, video eller lyd på Commons
Tucumán

Provincia de Tucumán er en provins nordvest i Argentina. Naboprovinser er Salta, Santiago del Estero og Catamarca. Provinsen har en befolkning på 1 338 523 (2001) og dekker et areal på 22 524 km². Den har fått kallenavnet «El Jardín de la Republica» (Republikkens hage). Hovedstaden heter San Miguel de Tucumán.


== Eksterne lenker ==
Offisielt nettsted 
(en) Tucumán Province – kategori av bilder, video eller lyd på Commons
Krepsens vendekrets

Krepsens vendekrets, også kalt den nordlige vendekrets, er en av de fem store parallellsirklene. Ved Krepsens vendekrets, 23° 26' 22" nord for ekvator, vil solen nå opp til senit ved nordlig sommersolverv, dvs. ca. 21. juni. Mellom Krepsens vendekrets og Stenbukkens vendekrets er det tropisk klima.
Breddesirkelens lengde ved vendekretsene er 36 787,559 km. Den flytter seg over 14 m pr. år.


== Geografi ==

Ved å bruke 23°26'N for Krepsens vendekrets, passerer vendekretsen gjennom de følgende land og territorier med utgangspunkt i nullmeridianen og i retning øst:


== Se også ==
Vendekretsene (fyldigere)
Finance Credit

Finance Credit-konsernet står i sentrum for norgeshistoriens største bedragerisak. Den startet da de to hovedmennene bak selskapet, Torgeir Stensrud og Trond Kristoffersen, ble arrestert og varetektsfengslet i november 2002.
Selskapets forretningsidé var å kjøpe fordringer og drive inkasso. Ved hjelp av regnskaper som ga et feilaktig inntrykk av selskapets inntjening og balanse, skal Finance Credit ha lånt 1,4 milliarder kroner av norske banker, mesteparten fra Sparebank 1 Gruppen og Nordlandsbanken. En uoversiktlig selskapsstruktur skal ha gjort det vanskelig for banker og revisorer å kontrollere regnskapstallene. Mesteparten av pengene gikk tapt da selskapet gikk konkurs.
Kristoffersen og Stensrud planla å notere selskapet på børsen i Stockholm, i et forsøk på å legge selskapets tidligere tap over på fremtidige aksjonærer. Dette skjedde imidlertid aldri, da Bjørn Olav Jahr, journalist i Kapital, avdekket de faktiske forholdene i Finance Credit etter tips fra tidligere ledere i selskapet. Opprullingen begynte med at han gikk etter kontantstrømmene i selskapet, og så at disse over tid ikke var i nærheten av å stemme med regnskapstallene, altså at det var langt større offisiell inntjening enn innbetalinger.Trond Kristoffersen ble i 2003 dømt til ni års fengsel, den lengste fengselsstraffen i noen norsk økonomisk kriminalitetssak. Dommen ble senere gjenopptatt, men Kristoffersen døde før ankesaken ble behandlet. De tidligere dommene ble derfor opphevet (se Høyesteretts dom i Norsk Retstidende 2014 s. 1045) og saken endte derved uten dom fordi straffansvaret faller bort ved siktedes død. Torgeir Stensrud fikk syv års fengsel. I tillegg er det tatt ut tiltale mot fire andre personer i Finance Credit-systemet.
Økokrims påstand om å pålegge KPMG foretaksstraff for sterkt mangelfull revisjon, ble ikke tatt til følge i Oslo tingrett eller Borgarting lagmannsrett. Høyesterett kom imidlertid til at KPMG kunne straffes og ila selskapet en bot på 5 millioner kroner. Den ansvarlige revisor ble dømt til 30 dager ubetinget fengsel i tingretten og anket ikke.
Bok om Finance Credit ble gitt ut av Jahr i 2005. Videre var avsløringen av Finance Credit grunnlaget for SKUP-prisen i 2002.


== Referanser ==
Kapital

Kapital er et økonomisk begrep som kan ha flere betydninger. I økonomisk sammenheng brukes begrepet kapital om noe som investeres i produksjon av varer eller tjenester.


== I klassisk økonomi ==
I klassisk økonomisk betydning, slik det bl.a er overlevert av Adam Smith og David Ricardo, består kapital av følgende elementer:

Det kan brukes til produksjon av andre varer.
Det har blitt produsert (i motsetning til landområder, naturressurser etc.).
Det brukes ikke opp umiddelbart.Denne oppfatning har også gjort seg gjeldende blant nyliberalistiske tenkere.


== Marxistisk oppfattelse av kapital ==
Karl Marx mener kapital er en direkte følge av den private eiendomsrett. Teorien knyttes tett opp mot forståelsen av merverdien. Kapital er ifølge Marx enhver verdi som gir sin eier anledning til å tilegne seg en del av merverdien produsert i den samfunnsmessige produksjon.


=== Konstant og variabel kapital ===
Marx skiller mellom to former for kapital. På en side investeres det i maskiner, ressurser og liknende – som i seg selv ikke produserer verdi. Dette kalte Marx "konstant kapital". På en annen side investeres det i arbeidskraft – og arbeidskraften er, ifølge Marx, det verdiskapende element i produksjonen. Denne verdi utvikler seg, denne delen av kapitalen forandrer form og utvikler seg og derfor kalles den for "variabel kapital". Dette har sammenheng med Marx' arbeidsverditeori.


== Kilder ==
(no) Kapital i Store norske leksikon
Smalltown Supersound

Smalltown Supersound er et uavhengig norsk plateselskap med røtter i Flekkefjord, men som nå er basert i Oslo. Plateselskapet har hovedvekt på elektronisk musikk og nye former for jazz. Selskapet gir ut plater med bl.a. Jaga Jazzist, Kim Hiorthøy, Lasse Marhaug, Bjørn Torske, 120 Days, Mental Overdrive, Razika, Jazkamer og Monopot. Under-labelen Smalltown Superjazzz er dedikert til "jazz med punk-holdning".
Smalltown Supersound ved selskapets leder Joakim Haugland fikk i 2007 Bjellesauprisen fra FONO.


== Eksterne lenker ==
Offisielt nettsted
Hjerkinn/Kongsvoll/Drivdalen landskapsvernområde

Hjerkinn/Kongsvoll/Drivdalen landskapsvernområde ligger i Innlandet og Trøndelag fylker, i kommunene Dovre og Oppdal. Landskapsvernområdet ble oppretta i 1974 og er på 67 km². Verneformål er natur- og kulturlandskap, og verneområdet binder sammen de to delene av den opprinngelig Dovrefjell nasjonalpark, nå Dovrefjell-Sunndalsfjella nasjonalpark, som ligger på hver sin side av Drivdalen og E6.


== Referanser ==
Ansgar Gabrielsen

Ansgar Gabrielsen (født 21. mai 1955 i Mandal) er en norsk tidligere politiker (H). Han var ordfører i Lindesnes 1987–1993 og ble innvalgt på Stortinget fra Vest-Agder i 1993. Han var næringsminister 2001–2004 og helseminister 2004–2005. Mens Gabrielsen var statsråd møtte vararepresentant Peter Skovholt Gitmark fast på Stortinget. Gabrielsen gikk ut av rikspolitikken høsten 2005. Høsten 2005 startet Gabrielsen eget foretak med konsulentvirkomshet i Oslo. I 2008 utga han boken Brev til en minister. I 2005 ble han utnevnt til kommandør av St. Olavs Orden. Gabrielsen er særlig kjent for som næringsminister å ha fått gjennom minst 40 prosent deltakelse av kvinner i bedriftsstyrer for store aksjeselskap. I mars 2018 ble han oppnevnt til styreleder i Universitetssykehuset Nord-Norge 


== Kvinnekvotering ==
I sin tid som næringsminister gikk Gabrielsen ut og kritiserte overrepresentasjonen av menn i næringslivets styrer. Et påfølgende lovforslag om å kreve minst 40 % kvinnerepresentasjon møtte kritikk fra borgerlig side, blant annet hans eget parti, men ble vedtatt med støtte fra opposisjonen.


== Stortingskomiteer ==
1997–2001 medlem av Næringskomitéen.
1997–2001 varamedlem av Den utvidede utenrikskomitéen.
1997–2001 medlem av Valgkomitéen.
1993–1997 medlem av Sosialkomitéen.
1993–1997 varamedlem av Valgkomitéen.


== Verv ==


=== Kommunalpolitisk aktivitet ===
I kommunestyrevalget 2007 var Gabrielsen siste kandidat på Høyres valgliste i Lindesnes, men på grunn av personlige stemmer ble han likevel valgt som en av de tre mandatene partiet fikk inn i kommunestyret. Gabrielsens bidrag i kommunepolitikken ble imidlertid begrenset til ett møte på grunn av flytting til Oslo. Gabrielsen jobber i et konsulentfirma i Oslo, og kjøpte leilighet der, noe som medførte flyttetvang. Tidligere hadde Gabrielsen pendlet mellom Lindesnes og en seilbåt i Oslo.
Varamedlem Lindesnes kommunestyre 1979-1983, ordfører 1987-1991, 1991-1993
Medlem Lindesnes formannskap 1983-1987


=== Offentlige verv ===
Medlem Hovedutvalget for kultur Lindesnes 1980-1988


=== Tillitsverv i partier ===
Medlem Styret for Lindesnes Høyre 1980-1993
Medlem Styret for Vest-Agder Høyre fra 1985
Medlem Høyres sentralstyre 1989-1990
Formann Vest-Agder Høyre 1989-1990
Medlem Høyres kommunalutvalg 1991-1993


=== Andre administrative verv ===
Medlem Representantskapet for Sør-Audnedal Sparebank 1986-1988
Medlem Representantskapet for Sparebanken Pluss 1988-1992
Formann Styret for stiftelsen Sjølingstad Uldvarefabrik 1990-1991
Formann Styret for stiftelsen Lindesnes Fyr 1991-1999


=== Utmerkelser m.v. ===
Det belgiske storkors 2002
Det greske storkors 2003
Od@-prisen fra IT-bransjen 2003
Kommandør av St. Olavs Orden 2005
YS' likestillingspris 2008


== Referanser ==


== Eksterne lenker ==
(en) Ansgar Gabrielsen på Internet Movie Database 
(no) Ansgar Gabrielsen hos Stortinget 
(no) Ansgar Gabrielsen hos Norsk senter for forskningsdata